CELEX: C2005/182/77
Language: lt
Date: 2005-07-23 00:00:00
Title: Byla T-191/05 Viviane Le Maire 2005 m. gegužės 10 d. pareikštas ieškinys Europos Bendrijų Komisijai

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/41
            
         Viviane Le Maire 2005 m. gegužės 10 d. pareikštas ieškinys Europos Bendrijų Komisijai
   (Byla T-191/05)
   (2005/C 182/77)
   Proceso kalba: prancūzų
   2005 m. gegužės 10 d. Europos Bendrijų Pirmosios instancijos teisme buvo pareikštas Viviane Le Maire, gyvenančios Evere (Belgija), atstovaujamos advokatų Gilles Bounéou ir Frédéric Frabetti, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               panaikinti numanomą 2004 m. rugsėjo 5 d. Komisijos sprendimą atsisakyti suteikti ieškovei dienpinigius jai pradėjus dirbti;
            
         
               2)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Šiame procese ieškovė prieštarauja Paskyrimų tarnybos sprendimui atsisakyti suteikti Pareigūnų tarnybos nuostatų VII priedo 10 straipsnyje numatytus dienpinigius. Iš prie ieškinio pridėtų dokumentų matyti, kad toks atsisakymas grindžiamas faktu, jog 10 straipsnio 2 dalies a punkte nurodytas 120 dienų laikotarpis buvo pasibaigęs.
   Ieškovė savo reikalavimus grindžia:
   
               —
            
            
               Pareigūnų tarnybos nuostatų redakcijos, galiojusios iki ir po 2004 m. gegužės 1 d., VII priedo 10 straipsnio pažeidimu, nes administracija jai kėlė šioje nuostatoje nenumatytus reikalavimus;
            
         
               —
            
            
               gero administravimo, šališko nagrinėjimo draudimo principų pažeidimu ir įgaliojimų viršijimu, nes iš ieškovės buvo reikalaujama pateikti įrodymus apie nuomojamą namą;
            
         
               —
            
            
               pareigos motyvuoti pažeidimu;
            
         
               —
            
            
               vienodo traktavimo ir nediskriminavimo principų pažeidimu;
            
         
               —
            
            
               pareigos atsižvelgti į pareigūnų interesus pažeidimu.